L 52/2 Jurnalul Oficial al Uniunii Europene 24.2.2012 DECIZIA CONSILIULUI din 14 februarie 2012 privind poziția care urmează să fie adoptată de Uniunea Europeană în cadrul Consiliului General al Organizaţiei Mondiale a Comerțului privind cererea de derogare de la normele OMC cu privire la preferințele comerciale autonome suplimentare acordate de Uniunea Europeană Pakistanului (2012/114/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9), având în vedere propunerea Comisiei Europene, întrucât: (1) Uniunea lucrează, în prezent, la adoptarea unei legislații pentru acordarea unor preferințe comerciale autonome suplimentare Pakistanului. În absența unei derogări de la obligaţiile Uniunii în temeiul articolului I alineatul (1) şi al articolului XIII din Acordul General pentru Tarife și Comerţ 1994 (GATT 1994), în măsura în care este necesar, aplicarea regimului acordat prin intermediul respectivelor preferințe comerciale autonome supli- mentare ar trebui extinsă la toți membrii Organizației Mondiale a Comerţului (OMC). Prin urmare, este oportun să se solicite o derogare de la articolul I alineatul (1) și de la articolul XIII din GATT 1994, în măsura în care este necesar, în temeiul articolului IX alineatul (3) din Acordul de la Marrakesh de instituire a Organizației Mondiale a Comerţului. (2)  Uniunea a prezentat o astfel de cerere la 18 noiembrie 2010, pe care a modificat-o ulterior, la 26 octombrie 2011 şi la 19 ianuarie 2012, Consiliul general al OMC urmând să se pronunțe cu privire la aceasta. (3)  Prin urmare, este oportun să se stabilească poziţia care urmează să fie adoptată de Uniune în cadrul Consiliului General al OMC cu privire la respectiva cerere, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Consiliului General al Organizaţiei Mondiale a Comerţului este de aprobare a cererii de derogare de la normele OMC cu privire la preferințele comerciale autonome suplimentare acordate de Uniunea Europeană Pakistanului. Această poziție este exprimată de Comisie. Articolul 2 Prezenta decizie intră în vigoare la data adoptării. Adoptată la Bruxelles, 14 februarie 2012. Pentru Consiliu Președintele M. LIDEGAARD